SET รูดหนัก 18 จุด ตามตลาดฯ ตปท. โบรกฯคาดสัปดาห์หน้าหลุดระดับ 1,800 จุด
SET รูดหนัก 18 จุด ตามตลาดฯ ตปท. โบรกฯคาดสัปดาห์หน้าหลุดระดับ 1,800 จุด โดยดัชนีปิดตลาดวันนี้ ที่ระดับ 1,811.98 จุด ลบ 18.15 จุด หรือ 0.99% มูลค่าการซื้อขาย 7.03 หมื่นล้านบาท
2 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,811.98 จุด ลบ 18.15 จุด หรือ 0.99% มูลค่าการซื้อขาย 7.03 หมื่นล้านบาท
10 หุ้นกดดัชนีวันนี้

ด้านนายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยวันนี้ปรับตัวลดลงตามทิศทางตลาดหุ้นภูมิภาค โดยหุ้นที่ถูกแรงขายส่วนใหญ่อยู่ในกลุ่มพลังงานและปิโตรเคมี นอกจากนี้ยังมีแรงเทขายทำกำไรออกมาในหุ้นกลุ่มโภคภัณฑ์ หลังจากที่ก่อนหน้านี้มีการปรับตัวขึ้นไปสูง
พร้อมมองแนวโน้มตลาดหุ้นไทยสัปดาห์หน้าว่า มีโอกาสซึมลงเนื่องจากไม่มีปัจจัยบวกเข้ามาหนุน พร้อมวางแนวรับสำคัญไว้ที่ 1,795 จุด ซึ่งหากยังยืนไหวจะมีโอกาสทรงตัว แต่หากหลุดระดับ 1,795 จุดลงไปจะมีโอกาสลดลงไปทดสอบที่ระดับ 1,760 จุดและแนวต้านที่ 1,760 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 11,649.51 ล้านบาท ปิดที่ราคา 556.00 บาท ลดลง 12.00 บาท
PTTGC มูลค่าการซื้อขาย 2,853.04 ล้านบาท ปิดที่ 99.00 บาท ลดลง 0.25 บาท
AOT มูลค่าการซื้อขาย 2,741.15 ล้านบาท ปิดที่ 69.50 บาท ลดลง 1.50 บาท
CPALL มูลค่าการซื้อขาย 2,381.46 ล้านบาท ปิดที่ 84.75 บาท เพิ่มขึ้น 0.75 บาท
EA มูลค่าการซื้อขาย 2,127.01 ล้านบาท ปิดที่ราคา 63.25 บาท ลดลง 4.00 บาท
ตลาดหุ้นเอเชีย
